Република Србија

Oпшина Чајетина

Број : 404-86/17-02

Датум : 06.11.2017. год.

***Питања и одговори ЈНВВ 15/17 Набавка нафте за зимско одржавање путева***

**Питање број 1.**

Молим Вас да размотрите могућност измене конкурсне документације И то у следећем делу :

ЧЛАН 2 Уговора:

„Јединичне цене важе 90 дана од дана отварања понуде. У случају касније промене цене енергената на тржишту, примењиваће се цена по ценовнику продавца која важи на дан испоруке, која је у складу са важећим ценама енергената на тржишту и у складу са одлукама испоручиоца, уз обавезу испоручиоца да о промени цена, истог дана, писмено или електронским путем обавести Наручиоца. Испоручилац се обавезује да у случају касније промене цене задржи однос новоформиране цене и важеће цене енергената у истом односу у коме се налзие понуђена цена и важеће цене енргентата на дан сачињавања понуде.

У случају раскида уговора Наручилац не одговара ни за какву штету која евентуално настане за добављача.“- Молим Вас за појашњење да ли члан подразумева да цена остаје не промењена 90 дана по потписивању уговора или значи да се цена неће мењати током трајања понуде.

Предлаже се измена у : „Цене у понуди важе на дан састављања понуде. После закључивања уговора, цене нафтних деривата утврђују се и мењају одлукама Продавца у складу са кретањем цена на тржишту нафтних деривата у Републици Србији.“

ЧЛАН 3. Уговора:

„Купац врши плаћање на основу испостављене фактуре за испоруке извршене у утврђеним обрачунским периодима у року до 45 дана од дана настанка ДПО.“

Да ли је за Вас као наручиоца прихватљива валута плаћања 30 дана?

Члан 6. Уговора:

„Понуђач је дужан да требоване количине стави на располагање наручиоцу одмах по пријему писаног требовања, а најкасније у року од 1 дан. Понуђач се обавезује да плати уговорну казну - новчани износ у висини од 0,5% од требоване количине евро дизела, а највише до 30% од уговорене вредности уговора, за сваки дан закашњења са уредном испоруком предметног добра.

Продавац се обавезује да Купцу испоручује нафтне деривате на својим бензиским станицама.“- Брисати. Објашњење: Купац преузима нафтне деривате сукцесивно, по потреби на БС Продавца.

Члан 11. Уговора:

„Понуђач се обавезује да, са даном закључења Уговора, изда и преда:

-средство финансијског обезбеђења за добро извршење посла и то бланко сопствену меницу, која мора бити евидентирана у Регистру меница и овлашћења Народне банке

Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћењеписмо, са назначеним износом од 10% од укупне вредности понуде без ПДВ-а.“- „Понуђач се обавезује да, са даном закључења Уговора“ заменити са : “Изабрани понуђач је дужан да у разумном року , од 7 радних дана, од обостраног потписивање уговора достави средство фин. обезбеђења.

Одговор 1:

Мења се члан 2. уговора и након измена гласи:

Вредност предметног добра исказана је у обрасцу понуде у делу Образац структуре цена, који је саставни део Уговора.

|  |  |  |  |  |  |
| --- | --- | --- | --- | --- | --- |
| **Р.Б.** | **НАЗИВ** | **Јед.мере** | **Количина** | **Цена по јед.** | **Укупно ( без ПДВ-а )** |
| **1.** | **Евро дизел** | **литар** | **10500** |  |  |

Цена еуро дизела је:\_\_\_\_\_\_\_\_\_\_\_\_\_\_\_\_\_\_\_ динара без ПДВ-а, што са ПДВ-ом износи:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара.

Јединичне цене из понуде важе на дан састављања понуде. У случају касније промене цене енергената на тржишту, примењиваће се цена по ценовнику продавца која важи на дан испоруке, која је у складу са важећим ценама енергената на тржишту и у складу са одлукама испоручиоца, уз обавезу испоручиоца да о промени цена, истог дана, писмено или електронским путем обавести Наручиоца. Испоручилац се обавезује да у случају касније промене цене задржи однос новоформиране цене и важеће цене енергената у истом односу у коме се налазе понуђена цена и важеће цене енергената на дан сачињавања понуде.

У случају раскида уговора Наручилац не одговара ни за какву штету која евентуално настане за добављача.“

Члан 3.

Валута плаћање је 45 дана.

Члан 6. се не мења. Суштина је иста. Нафта се испоручује на бензинским станицама продавца односно купац исту преузима на бензинским станицама продавца.

Члан 11.

Наведено средство фин. обезбеђења за добро извршење посла се доставља приликом потписивања уговора.

Мења се важност понуде. Уместо 90 дана од дана отварања понуде, понуда мора да важи најмање 30 дана од дана отварања понуде.

Достављамо нови, измењен образац понуде и модел уговора, кроз измене и допуне конкурсне документације.